**Pamoka** – Visuomeninis ugdymas

**Pamokos tema** – Arti - toli

**Klasė** – 1 kl.

**Pamokos trukmė** – 40 min.

**Pamokos vieta –** pasirinkta miesto aikštė, parkas. (Ši pamoka vyko Č. Sugiharos sakurų sode).

**Priemonės:** užduoties lapas, rašiklis.

**Ugdomosios kompetencijos**: pažinimo, komunikavimo, kūrybiškumo.

**Pamokos uždaviniai:**

* Pakartoti sąvokas „arti“ ir „toli“.
* Stebėti aplinką ir su komandos draugais aptarti, ką mato.
* Užrašyti atsakymus pagal pateiktus klausimus.
* Pasidalinti patirtimi su klasės draugais.

**Sėkmės kriterijai:**

* Gebės dirbti komandoje ir aptars, ką mato stebėdami aplinką.
* Gebės parašyti bent 4 sakinius pagal pateiktus klausimus.
* Gebės pritaikyti gramatikos taisykles rašydami žodžius.
* Pristatys savo parašytus sakinius klasės draugams.

**Pamokos planas:**

|  |  |
| --- | --- |
| Pamokos pradžia  10 min. | 1. Susirasti patogią vietą (suoliuką, pievą ar pan.), kurioje visi mokiniai susės. 2. Drauge pakartoti sąvokas „arti“ ir „toli“. 3. Pasirinktu būdu suskirstyti vaikus komandomis. 4. Paaiškinti užduotį – dirbdami komandoje mokiniai vaikščios, turės stebėti aplinką ir užrašyti matomus veiksmus, procesus pagal pateiktus klausimus. Išdalinami užduoties lapai.   (Labai svarbu aptarti su mokiniais, kurioje teritorijoje leidžiama vaikščioti). |
| Pagrindinė dalis  25 min. | 1. Mokiniai vaikšto pasirinktoje teritorijoje, stebi aplinką, komandose tariasi, ką mato. 2. Užduočių lapuose pildo atsakymus. 3. Sugrįžus į pradinę vieta, komandos atstovas skaito po 1 sakinį. Klasės draugai klauso. |
| Baigiamoji dalis  5 min. | 1. Komandos įsivertina, pagal sėkmės kriterijus, parodydamos nykščius. 2. Komandos pasidalina, kas buvo sunkiausia, lengviausia, kas labiausiai patiko pamokoje. |